钦定古今图书集成/明伦汇编/氏族典/第285卷 > 黄学皋
## 钦定古今图书集成/明伦汇编/氏族典/第285卷 > 黄学皋

按《万姓统谱》：学皋字习之，龙溪人。通经史尢，长《诗》《书》
《春秋》。《南宫对策》有曰：“愚独爱伊川”，请改试为课。及制
尊贤堂待宾斋，与时论不合，有司大书曰：“此必伪学
之流。”黜之，久而擢第，再转鄱阳丞。李博延入郡斋，校
勘《朱文公续语录》，又著《评古》一册，补注《东坡诗集》一
部，上之。诸司论荐，调泉州察推。需次于家，郡守屈置
于学，以训诸生。